Mallorca

Mallorca is mit 3640 km² de gröttste Insel vun de Balearen un hört to Spanien. Vun Westen na Oosten mett se 100 km un vun Noord na Süüd ungefähr 75 km. De Küst is 300 km lang. De Insel hett 760 000 Inwahners. Alleen in de Hööftstadt Palma de Mallorca leevt 370 000 Minschen. 

Dree Landschappen laat sik düütlich vunannern ünnerscheden: de Küstenbargen, de sik mit ene Brede vun 10 km vun Noordoost na Süüdwest hentreckt, de grote Evene twüschen Palma, de Bucht vun Alcudia un de Süüdspitz vun de Insel, un letzenns de 5 bet 15 km brede Küstenstriepen in'n Oosten. De hööchste Barg is de Puig Mayor (1445 m) in’ n Noorden.

Mallorca hett kene Boddenschätz, is tomeist Agrarland. De grote, künstlich bewaterte Evene is övermaten fruchtbor. En groten Deel vun de landweertschaplichen Produkten kann utföhrt weern. An eerste Steed staht de Mandeln, darna kaamt Johannisbroot, Aprikosen, Fiegen, Olivenööl, Grööntüüch, Kantüffeln un Wien. 
Wichtig is ok de Veehtucht. Jeden Inselbesöker fallt de velen swarten Swienen op. Bi de Industrien, de in Palma, Manacor un Felanitx ansiedelt sünd, hannelt sik dat üm dat Herstellen vun Ledderwaren, Fliesen, Pötterwaren, Wulldeken un Smuck. 

Mallorca ward jedet Johr vun Millionen Gäst, sunners ut Düütschland un Grootbritannien besocht. De mehrsten Hotels liggt in un üm Palma. Bi de westlichen Naverstäder gifft dat moie Badestränn. De wichtigsten Sehnswöördigkeiten in Palma sünd de gootsche Kathedraal, de Börs un de velen Palasten mit jemehr Binnenhööv, de Patios.

 Literatur 
 Thomas Freller: Die Geschichte Mallorcas. Thorbecke, Ostfildern 2013, ISBN 978-3-7995-0424-9.
 David Ginard i Féron: Mallorca während der Franco-Diktatur. Politik, Wirtschaft und Gesellschaft 1939–1975. Verlag Walter Frey, Berlin 2001, ISBN 3-925867-58-9.
 Claudia Kaiser: Angebots- und Nachfragestruktur eines massentouristisch geprägten Urlaubsortes an der Ostküste Mallorcas. In: Hallesches Jahrbuch für Geowissenschaften. Bd. 23. Halle (Saale) 2001, S. 123–130.
 Erzherzog Ludwig Salvator: Die Balearen. Geschildert in Wort und Bild. 7 Bde. Woerl, Leipzig 1884–1897.
 François Maher Presley: Mallorca – Wirklichkeit oder Traum. Hg. von Jörn Eckmann. in-Cultura.com, Hamburg 1995, ISBN 3-930727-01-3.
 François Maher Presley: Mallorca. in-Cultura.com, Hamburg 2014, ISBN 978-3-930727-35-3.
 Thomas Schmitt: Ökologische Landschaftsanalyse und -bewertung in ausgewählten Raumeinheiten Mallorcas als Grundlage einer umweltverträglichen Tourismusentwicklung. In: Erdwissenschaftliche Forschung. Bd. 37. Wilhelm Lauer, Mainz/Stuttgart 1999.
 Elisabeth und Thomas Schmitt: Mallorca. Spektrum Akademischer Verlag, Heidelberg 2011, ISBN 978-3-8274-2791-5.
 Ekkehard Schönherr: Modernes Mallorca. Von der „Insel mit Industrie“ zum „Touristenparadies“. Logos Verlag, Berlin 2019, ISBN 978-3-8325-4989-3.
 Petra Schürgers: Lokale Tourismus-Systeme Mallorcas. In: Düsseldorfer Geographische Schriften. Heft 40, Düsseldorf 2005
 Axel Thorer: Mallorca – Lexikon der Inselgeheimnisse. Hoffmann und Campe, Hamburg 2006, ISBN 3-455-50006-4.
 Heide Wetzel-Zollmann, Wolfgang Wetzel: Mallorca – Ein Streifzug durch die 6000jährige Geschichte der Mittelmeerinsel. Herder, Freiburg im Breisgau 1991, ISBN 3-451-22311-2.
 Jesús Pastor García, Rutes Amagades de Mallorca, historische Reiseführer, Nr. 1–83, 1964–1980, digitale Bibliothek der Universität der Balearischen Inseln, Link
 Juan B. Enseñat, Mallorca, Bibliotecade Turismo de la Sociedad de Atracción de Forasteros, 1928, 68 Seiten, Universitat Autònoma de Barcelona Link
 Thomas Wozniak: Kleine Geschichte Mallorcas. Pustet, Regensburg 2021, ISBN 978-3-7917-3214-5.

 Weblinks 

 Consell de Mallorca – Inselraat/Regeeren
 Inwahnertallen Mallorcas
 Mallorca – eine kontinentale Insel im Mittelmeer
 Tourismusportal
 GOB – Grup Balear d’Ornitologia i Defensa de la Naturalesa
 Koort vun dat Eiland

Kategorie:Eiland
Kategorie:Spanien
Kategorie:Middelmeer